5. Reg. 4 
Vorred. 
Es werden aber jetzund die gemeine kreüter ſo bei vns wachſen nit ſun⸗ 
derlich hoch gehalten / als Bülſen / Wegerich / Bengelkraut / Pappelen / 
Chamillen / Erenbꝛeiß vnd Rol kreüter / welche jetzgemelte alle ſampt bei 
den alten inn hoher würden gehalten ſeind woꝛden / als nemlich ſo iſt das 
Biilſen kraut von Percule erfunden / den Wegerich hat Themiſon beſchꝛi⸗ 
ben / das Bengelkraut der Mercurius / die Pappelen vnd Polium lobt He 
ſiodus / der Aſclepiades die Chamillen / der Teucer den Erenbꝛeiß / der 
ernſthafft Zeno lobt die Cappern / Moꝛchion beſchꝛeibt den Rhetich / Py⸗ 
thagoꝛas das Zwybel geſchlecht Chꝛy ſippus vnd Catho rhůmen die Koͤl⸗ 
kreüter. Jader aller weiſeſt Künig Salomon beſchempt ſich nit von den 
geringften kreütern fo auß der mauren wachſen zů diſputieren / welche al: 
le ſampt wolgewüſt das die kreüter als göttliche geſchoͤpff vnnd mittel zů 
vielen pꝛeſten nutz ſeind / den menſchen vnd dem vihe / Wie wir dañ auch le⸗ 
ſen das etliche gewechs zůr artznei nutzlich / die onuernünfftige Thier ans 
liecht bꝛacht haben / als namlich die Schwalben haben die Schel wurtz für 
die dunckelẽ augẽ nutzlich angezeigt / desgleichen den Fenchel die Schlang 
en / das Som̃er doꝛn Hieratia genant der Pabich / das Egel kraut zů den 
friſchen wunden bꝛauchen noch heuttigs tags die Schlangen / den koͤſt⸗ 
lichen Cretiſchen Dictam haben die verwundte Hierſch angezeigt das er 
nutz vnd gůt iſt pfeil vñ aller hand geſchoß auß zůziehen. Habẽ nit die Holtz 
dauben / die Graculi vnd Merlin jr Loꝛber laub damit fie ſich jaͤrlichs pur 
gieren? Die Stoꝛcken bꝛauchen das verſaltzen Meer waſſer vnd lieben den 
Wolgemůt / Das klein Wiſelin bꝛaucht rauten wann es die gifftige Meüß 
wil fahen / Der Schneck ſo er ſich des Schlangen giffts beſoꝛget bꝛaucht 
er Cunilam den Quendel / Die Sew ſůchen jnen Ärcps / Der Hund das 
graß vnd der ding viel / welche alle zů beſchꝛeiben onmüglich. Vmb ſolcher 
treffenlicher nutzbarlicher vꝛſachen willen / ſo hab ich der alten Lerer kunſt 
vnd gebꝛauch / der einfachen erd gewechſen menſchlichen geſchlecht zů wol⸗ 
fart widerumb vnd auffs new ans liecht wollen bꝛingen / auff das man der 
ſelbigen widerumb gewone / lieb gewinne / darneben den mercklichen onko⸗ 
ſten an die gemiſchte frembde onbekante ſtuck gewendet zům teil vermeide / 
vnnd der gemeinen gaben Gottes / welche er einem jeden Land vberflüſſig 
gibt / vns genuͤgen laſſen. Vnd bitt hiebei meine lieben herꝛen die Doctoꝛes 
vñ Apotecker / fie wollen diſes Bůchs halben fich nit erzürnen / dañ es jnen 
gar nit zů nachtheil geſchꝛiben / Beger auch nit alle bewerte compoſitiones 
der alten hiemit vmbzůſtoſſen / ſonder allein den armen darmit zůdienen / 
für ſchaden / groſſen koſten / vnd voꝛ den Landſtreichern zů warnen. 
AZ dem ſo wolt ich gern das die Apotecker auch fleiffiger würden vñ den 
alten weibern inn den kreütern nit zů viel glaubten / ſonder ſelbs fleiſſig die 
bücher beſehẽ / darmit man nit Quid pꝛo Quo thewer bezale / dar durch der 
arm man ni leib vnd narung beſchedigt würt. Diſes ſtuck bedarff 
einer redlichen Refoꝛmation ſonderl ich inn etlichen compoſitionẽ oder ver 
miſten dingen. Dieweil es aber einem menſchen allein onmüglich ſo bitte | 
ich abermals die hochgelerte in den RKünigs vnd Fürften böfen / ſie woͤllen 
mit ſtetigem vermanen darob halten das in diſem theil (den Teütſchen vñ 
allen andern Nationẽ zů gůt) ein Refoꝛmation in den Apoteckẽ fürgenom 
5 | E77 
a 
